
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám:            /2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. december 13.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: Vízkárelhárítási terv
E L Ő T E R J E S Z T É S

Sülysáp Város Önkormányzata Képviselő-testületének
2013. december 18-án tartandó munkaterv szerinti ülésére

. napirendhez

Tárgy: Helyi vízkárelhárítási terv felülvizsgálata
Tisztelt Képviselő-testület!
Mint talán emlékezetes a Közép-Duna-Völgyi Vízügyi Igazgatóság körlevélben kereste meg az önkormányzatokat, hogy felhívja a figyelmüket arra, hogy a vizek kártételei elleni védekezés szabályairól szóló 232/1996. (XII. 26.) Korm. rendelet szerint a védekezésre való felkészülés során a védekezésre kötelezettek feladata a védekezési tervek és nyilvántartások elkészítése, kiegészítése. A védekezési terveket a védekezésre kötelezettnek minden év december 10-ig felül kell vizsgálnia, és a változásokat a terveken át kell vezetnie.

Felhívta a figyelmet arra is, hogy a védekezési tervek készítése, illetve módosítása során az árvíz- és a belvízvédekezésről szóló 10/1997. (VII. 17.) KHVM rendelet 3. § (11) pontja szerint szakértői jogosultsággal rendelkező személy vehető csak igénybe.

Az utóbbi években a vízkárvédelmi tervünk felülvizsgálata sajnos elmaradt, utoljára 2009-ben készült egy dokumentáció, ezért a Képviselő-testület a szeptemberi ülésén – ajánlata alapján – a VÉD-TERV Bt.-t bízta meg a felülvizsgálati anyag elkészítésével.

Az anyag a napokban elkészült, így mellékelten előterjesztjük. Amennyiben a képviselő-testület jóváhagyja, formailag is megfelelő módon dokumentálásra, és a Közép-Duna-Völgyi Vízügyi Igazgatóság részére megküldésre kerül.

…/2013. (XII. 18.) ÖKT határozati javaslat

Sülysáp Város Önkormányzatának Képviselő-testülete Sülysáp Város helyi vízkárvédelmi tervének 2013. évi felülvizsgálati dokumentációját jóváhagyja.

Határidő: azonnal
Felelős: polgármester

Sülysáp, 2013. december 13.


Horinka László s.k.

